Качественото козметично легло изисква грижи, които да съхранят приятната му визия и функционалност. Това означава, че хидравликата на леглото трябва периодично да се проверява и да се добавя смазка, която да поддържа механизмите в изправност. Много професионалисти използват еднократни хартиени кърпи (подложки), за да предпазят кожената тапицерия и другите части (пластмасови и метални) от замърсяване с козметични продукти. Това улеснява почистването и съхранява първоначалния вид на леглото.